Държавен вестник, бр. 20, 2011 г., стр. 5

БРОЙ  20	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ЗАЕМНО СПОРАЗУМЕНИЕ
„Проект за развитие на общинската инфра­
структура“ между Република България и 
Международната банка за възстановяване 
и развитие 
(Ратифицирано със закон, приет от 41-ото 
Народно събрание на 16 април 2010 г. – ДВ, 
бр. 32 от 2010 г. В сила за Република България 
от 30 април 2010 г.)
ЗАЕМНО СПОРАЗУМЕНИЕ
Споразумението е от 1 февруари 2010 г. 
между Република България („Заемополучател“) 
и Международната банка за възстановяване и 
развитие („Банка“). Заемополучателят и Бан­
ката с настоящото се договарят за следното:
Член I – Общи условия; 
дефиниции
1.01. Общите условия (определени в Анекса 
към Споразумението) съставляват неразделна 
част от това Споразумение.
1.02. Освен когато контекстът изисква друго, 
използваните в това Споразумение термини с 
главна буква имат значението, присвоено им 
в Общите условия или в Анекса към Спора­
зумението.
Член II – Заем
2.01. Банката приема да отпусне на Заемо­
получателя при сроковете и условията, опреде­
лени или посочени в това Споразумение, заем 
в размер на осемдесет и един милиона евро 
(81 000 000 евро), включително Първоначалната 
такса, определена съгласно разпоредбите на 
член 2.03 („Заем“), за подпомагане на финан­
сирането на проекта, посочен в приложение 1 
на това Споразумение („Проект“).
2.02. Заемополучателят може да тегли по­
стъпленията по Заема съгласно раздел IV на 
приложение 2 към това Споразумение.
2.03. Първоначалната такса, дължима от 
Заемополучателя, се равнява на нула цяло 
двадесет и пет стотни процента (0,25 %) от 
размера на Заема.
2.04. Платимата от Заемополучателя лихва 
за всеки Лихвен период ще бъде по лихвен 
процент, равен на LIBOR за валутата на Зае­
ма плюс Променливия спред. Без това да е в 
ущърб на предходното, в случай че каквато и 
да било част от изтегления остатък от заема 
остане неплатена на датата, на която е дължи­
ма, и не бъде платена в срок от тридесет (30) 
дни, лихвата, дължима от Заемополучателя, 
наместо това следва да се изчислява съгласно 
раздел 3.02 (d) от Общите условия.
2.05. Датите за плащане са 15 април и 15 ок­
томври всяка година.
2.06. Главницата по Заема се погасява съглас­
но погасителния план, посочен в приложение 
3 от Споразумението.
Член III – Проект
3.01. Заемополучателят заявява ангажира­
ността си с целите на Проекта. За тази цел 
Заемополучателят ще изпълни Проекта чрез 
МРРБ съгласно разпоредбите на член V от 
Общите условия.
3.02. Без ограничение на разпоредбите по член 
3.01 от Споразумението и освен в случаите, в 
които Заемополучателят и Банката се договорят 
за друго, Заемополучателят следва да гарантира 
изпълнението на Проекта съгласно разпоредбите 
на приложение 2 от Споразумението.
Член IV – Влизане в сила
4.01. Крайният срок за влизане в сила е 
деветдесет (90) дни след датата на сключване 
на Споразумението.
Член V – Представител; адреси
5.01. Представителят на Заемополучателя е 
министърът на финансите на Заемополучателя.
5.02. Адресът на Заемополучателя е:
Министерство на финансите 
Ул. Раковски 102 
София 1040 
Република България
Адрес за телеграми:	
Факс:
Министерство
на финансите	
	
(359) 2-9806863
София
5.03.	Адресът на Банката е:
International Bank for Reconstruction and
Development 
1818 H Street, N.W. 
Washington, D.C. 20433 
United States of America
Адрес за 	
Телекс:	
Факс:
телеграми:	
248423(MCI)	
1-202-477-6391
INTBAFRAD	 или 64145(MCI)
Washington, 
D.C. 
Това Споразумение е сключено в София, 
Република България, в деня и през годината, 
посочени по-горе.
За Република	
За Международната 
България:	
банка за възстановяване
Симеон Дянков, 	
и развитие: 
зам. министър-	
Флориан Фихтл,
председател	
постоянен представител
и министър	
на Международната банка
на финансите	
за възстановяване и
развитие в България